Finaliste vir Absa Top 10 Pinotage-kompetisie bekend gemaak - Planet Wine
Finaliste vir Absa Top 10 Pinotage-kompetisie bekend gemaak
A. N. Other on July 26, 2018 under News/Nuus
Pinotage is so Suid-Afrikaans soos … wel, braaivleis, sonskyn en biltong! As jy ’n liefhebber van hierdie “nasionale simbool” is, sal jy beslis belang stel in die beste voorbeelde van hierdie volbloed-rooiwyn uit plaaslike kelders. Die Absa Top 10 Pinotage–kompetisie word vanjaar 22 jaar oud en sal weer eens die 10 heel beste pinotage’s onder die bestes uitlig.
Vanjaar is ‘n rekordgetal van 161 inskrywings vir die kompetisie ontvang. Van die 20 topwyne in die 2018-kompetisie is sewe wyne uit Stellenbosse kelders, terwyl twee van die Franschhoekse inskrywings gemaak is van druiwe afkomstig uit die Stellenbosch-streek.
Vier wynmakerye het uitgeblink met twee wyne elk in die laaste 20, Diemersdal in die Durbanville-wynvallei, Kaapzicht en Kanonkop van Stellenbosch, en Môreson van Franschhoek. Verder is twee van die top 20-wyne uit die Breedelkoof en een uit die Worcester-wynstreek.
‘n Nuwe kategorie, Museum-klas, is die afgelope jaar bekend gestel om te bewys hoe goed pinotage kan verouder. Die Pinotage Assosiasie sê “dis ‘n riem onder die hart om te sien dat wyne van uitsonderlike gehalte in verskillende streke in die Kaapse wynlande geproduseer word”. Die voorsitter van die vereniging, Beyers Truter, en veterane in die bedryf het hul trots uitgespreek oor hoe pinotage die afgelope paar dekades in statuur gegroei het. “Sommige van die beste uitdrukkings van die kultivar verkoop vir meer as R600 per bottel as gevolg van die konstante toename in verbruikersvraag.”
Die finaliste in die 2018- Absa Top 10 Pinotage-kompetisie is:
WO Piekenierskloof (Franschhoek ), Wynmaker Van Zyl du Toit
WO Worcester, Wynmaker Alvi van der Merwe
WO Breedekloof, Wynmaker Henri Swiegers
WO Stellenbosch, Wynmaker Anri Truter
WO Durbanville, Wynmaker Thys Louw
WO Paarl, Wynmaker Anthony de Jager
WO Breedekloof (Somerset West cellar), Wynmaker Gerhard Swart
WO Bottelary-Stellenbosch, Wynmaker Danie Steytler
WO Simonsberg-Stellenbosch, Wynmaker Abrie Beeslaar
WO Darling (Paarl cellar), Wynmaker Izele van Blerk
WO Stellenbosch, Wynmaker Wynand Lategan
WO Stellenbosch, Wynmaker Danie van Tonder
WO Durbanville, Wynmaker Liza Goodwin
WO Stellenbosch (Franschhoek cellar), Wynmaker Clayton Reabow
WO Tulbagh, Wynmaker Pierre Wahl
WO Wellington, Wynmaker Francois van Niekerk
Die finaliste in die Museum-klas is:
WO Stellenbosch, Wynmaker Jeremy Walker
Neethlingshof, WO Stellenbosch, Wynmaker De Wet Viljoen
WO Stellenbosch, Wynmaker Warren Ellis
Vir meer inligting, besoek www.pinotage.co.za.